తిరుమలగిరి మండలం (సూర్యాపేట జిల్లా)

తిరుమలగిరి మండలం, తెలంగాణ రాష్ట్రం, సూర్యాపేట జిల్లా లోని మండలం. తిరుమలగిరి, ఈ మండలానికి కేంద్రం. ఇది సమీప పట్టణమైన సూర్యాపేట నుండి 45 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం నల్గొండ జిల్లాలో ఉండేది.  ప్రస్తుతం ఈ మండలం సూర్యాపేట రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 12 రెవెన్యూ గ్రామాలు ఉన్నాయి.నిర్జన గ్రామాలు లేవు

మండల జనాభా 

2011 భారత జనగణన గణాంకాల ప్రకారం మండల పరిధిలోని జనాభా- మొత్తం 47,657 - పురుషులు 24,106 - స్త్రీలు 23,551 అక్షరాస్యత (2011) - మొత్తం 50.80% - పురుషులు 63.41% - స్త్రీలు 	37.69%. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 133 చ.కి.మీ. కాగా, జనాభా 38,808. జనాభాలో పురుషులు 19,682 కాగా, స్త్రీల సంఖ్య 19,126. మండలంలో 9,645 గృహాలున్నాయి.

నల్గొండ జిల్లా నుండి మార్పు 
లోగడ తిరుమలగిరి మండలం,నల్గొండ జిల్లా,సూర్యాపేట రెవెన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా తిరిమలగిరి మండలాన్ని (1+12) 13 గ్రామాలుతో కొత్తగా ఏర్పడిన సూర్యాపేట జిల్లా,సూర్యాపేట రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

మండలంలోని రెవిన్యూ గ్రామాలు 

 తాటిపాముల
 నందాపురం
 తిరుమలగిరి
 తొండా
 వెల్చలా
 మామిడియాల
 బండ్లపల్లి
 మాలిపురం
 అనంతారం
 గుండెపూరి
 సిద్దసముద్రం
 జలాల్ పురం

మూలాలు

వెలుపలి లంకెలు